Ph[ilippus], Dei gratia Aurelianensis episcopus, universis presentes litteras inspecturis in Domino salutem. Noverint universi quod Mattheus de La Braise, in nostra presentia constitutus, recognovit se pignori obligasse viro religioso abbati Sancti Benedicti Floriacensis medietatem quam se habere dicebat in decima de Tiliaco Sancti Benedicti pro decem libris parisiensium, ita quod quaucumque dictus Mattheus vel heredes ejus persolverint dicto abbati pecuniam superius nominatam, medietatem dicte decime rehabebimus pacifice et quiete; preterea Hemericus de Boissiau, miles, de cujus feodo dicta decima movere dicitur, obligationem istam laudavit et approbavit. Actum anno Domini millesimo ducentesimo tricesimo, mense septembri.